Определение на Общия съд (седми състав) от 12 юни 2012 г. —
Vesteda Groep/Комисия
(Дело T-206/10)
„Държавни помощи — Схема за помощи, предоставени от Нидерландия в полза на дружества за социално жилищно строителство — Съществуващи помощи — Решение, с което се приемат ангажиментите на държавата членка — Жалба за отмяна — Процесуална легитимация — Недопустимост“
1.                     Жалба за отмяна — Физически или юридически лица — Актове, които ги засягат пряко и лично — Решение на Комисията за закриване на процедура в областта на помощи — Конкурентно предприятие на предприятието, получател на помощта — Право на жалба — Условия (член 108 ДФЕС и член 263, четвърта алинея ДФЕС) (вж. точки 31, 32 и 34—37)
2.                     Помощи, предоставяни от държавите — Съществуващи помощи — Разглеждане от Комисията на съвместимостта на помощ с общия пазар — Задължения, поети от отпускащата помощ държава членка — Невъзможност за Комисията да започне официалната процедура по разследване — Липса на задължение за Комисията да покани заинтересованите лица да изложат становищата си (член 108 ДФЕС; член 19, параграф 1 от Регламент № 659/1999 на Съвета) (вж. точки 43—48)
Предмет
Искане за отмяна на Решение C (2009) 9963 окончателен на Комисията от 15 декември 2009 година относно държавни помощи E 2/2005 и N 642/2009 — Нидерландия — Съществуваща помощ и специална помощ по проекти в полза на дружествата за социално жилищно строителство
Диспозитив
1)
Отхвърля жалбата.
2)
Vesteda Groep BV понася направените от него съдебни разноски, както и тези на Европейската комисия.